section_heading: Prvi svjetski rat
paragraph_text: Na početku Prvog svjetskog rata Dommes je imenovan načelnikom političkog odjela Glavnog stožera. Navedenu dužnost međutim, obnaša kratko jer je u listopadu 1914. imenovan načelnikom stožera VIII. korpusa kojim je zapovijedao Julius Riemann. U međuvremenu je, u rujnu, promaknut u čin pukovnika. U veljači 1915. postaje načelnikom stožera Korpusa Marschall koji se pod zapovjedništvom Wolfa Marschalla von Altengotterna nalazio na Istočnom bojištu. Kada je u travnju 1916. Korpus Marschall preustrojem postao Gardijski pričuvni korpus, Dommes je imenovan njegovim načelnikom stožera.